**Børn, Unge og Science - Budgetvejledning Grønnere EUD hovedpuljen**

Der kan søges om maksimalt DKK 8 mio. til projekter, der løber i op til 5 år. Der er i puljen ikke et krav om egenfinansiering.

**Hvad skal budgettet indeholde?**

Budgettet skal angive både det samlede totalbudget og det totale ansøgte beløb. Budgettets omkostninger skal fordeles på år og på aktiviteter. Det anbefales at udgifterne samles på 10-12 hovedbudgetposter. For store projekter kan mere detaljerede budgetter vedhæftes som ekstra bilag.

**Disse omkostninger støtter vi**

**Direkte projektrelaterede udgifter**

Alle udgifter til løn, udstyr og materialer, transport, mv. som relaterer sig direkte til det pågældende projekt. Se også hovedvejledningen. Omkostningerne skal specificeres.

**Indirekte projektrelaterede udgifter**De afledte omkostninger som det eventuelt koster for værtsorganisationen at varetage et projekt, herunder fx husleje, IT, revision, varme, forsikringer mv. De må maksimalt svare til 20 % af de direkte projektrelaterede udgifter. Beløber de projektrelaterede udgifter (punkt 1) sig fx til 1.000.000 kr., kan du maksimalt angive 200.000 kr. som indirekte omkostninger.

Omkostningerne skal specificeres.

**Uspecificeret overhead**Kan dække uforudsete udgifter samt diverse omkostninger i forhold til organisationens administration og drift.

Disse kan maksimalt svare til 5 % af de projektrelaterede udgifter. Beløber de projektrelaterede udgifter (punkt 1) sig fx til 1.000.000 kr., kan du maksimalt angive 50.000 kr. som uspecificeret overhead.

Overhead skal ikke specificeres.

Vær opmærksom på at alle projekter skal stille sig til rådighed for en ekstern evaluering. Der kan blive et tidsforbrug til samarbejde om evalueringen, som bør medtages i projektets budget. Hvis projektet evalueres eksternt, vil udgifterne til den eksterne evaluering afholdes af fonden uafhængigt af projektets hovedbevilling.

**Egenfinansiering**

Hvis der er en planlagt egenfinansiering eller finansiering fra anden side så angiv arten og omfanget af egenfinansiering og/eller finansiering fra anden side. Egenfinansiering kan fx være i form af timer, indkøb af materialer eller indirekte projektrelaterede udgifter.

De anvendte timetakster samt det forventede samlede tidsforbrug skal fremgå - evt. i et separat lønbudget.

**Revision**

Afsluttede projekter skal indsende et revisorpåtegnet slutregnskab, hvis projektet modtager mere end 2,5 millioner kr. i støtte. For mindre projekter og for offentlige institutioner, universiteter m.fl., som er underlagt Rigsrevisionen, er et slutregnskab underskrevet af den regnskabsansvarlige tilstrækkeligt.